नीमकाथाना। कस्बे में एक छात्रा ने सोमवार रात आत्मदाह कर लिया। वह 12 वीं कक्षा की छात्रा थी। घटना के वक्त परिवार के लोग बाहर बातचीत कर रहे थे। फिलहाल आत्महत्या की वजह सामने नहीं आई है। पुलिस के मुताबिक कस्बे के वार्ड 13 के ओमप्रकाश कालावत की 17 वर्षीय बेटी पिंकी ने इसी साल 11 वीं की कक्षा पास करके 12 वीं में दाखिल लिया था।
वह कस्बे के सरकारी स्कूल में पढ़ रही थी। रात करीब आठ बजे उसके परिवार के लोग बाहर बैठकर बातचीत कर रहे थे। इसी दौरान चिल्लाने की आवाज सुनकर अंदर गए तो पिंकी जलती हुई मिली। उसे तुरंत कपिल अस्पताल पहुंचाया, लेकिन दम तोड़ दिया।
पुलिस आत्महत्या के कारणों की जांच कर रही है, लेकिन अभी तक स्पष्ट नहीं हो पाया है। वहीं परिजन भी पुलिस को जानकारी नहीं दे रहे हैं। पिंकी के पिता ईट भट्टों पर मजदूरी करता है। घटना के वक्त घर में उसकी मां व पांच भाई-बहिन हैं। मंगलवार को राजकीय कपिल अस्पताल में पीएम कराया जाएगा।
hin_Deva hin_Deva hin_Deva